Ehdotus EUROOPAN PARLAMENTIN JA NEUVOSTON DIREKTIIVI jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY kumoamisesta /* COM/2014/0246 final - 2014/0132 (COD) */





PERUSTELUT Komissio esittää ehdotuksen Euroopan parlamentin ja neuvoston direktiiviksi, jolla kumotaan jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annettu neuvoston direktiivi 93/5/ETY. 1. EHDOTUKSEN TAUSTA Komissio aloitti joulukuussa 2012 sääntelyn toimivuutta ja tuloksellisuutta koskevan ohjelman[1] (REFIT), jonka tarkoituksena on varmistaa yksinkertainen, selkeä, vakaa ja ennakoitava sääntelykehys yritysten, työntekijöiden ja kansalaisten toiminnalle. Tämän mukaisesti komissio on sitoutunut kumoamaan säännöt, joista on tullut tarpeettomia tai vanhentuneita. Neuvoston direktiivin 93/5/ETY tavoitteena oli varmistaa elintarvikealan tiedekomitean sujuva toiminta edistämällä jäsenvaltioista saatavaa tieteellistä tukea ja järjestämällä yhteistyö asianomaisten kansallisten elinten kanssa tieteellisissä kysymyksissä, jotka koskevat elintarvikkeiden turvallisuutta. Elintarvikealan tiedekomitea perustettiin alun perin komission päätöksellä 74/234/ETY[2], ja se korvattiin myöhemmin komission päätöksellä 95/273/EY[3] perustetulla elintarvikealan tiedekomitealla, joka puolestaan korvattiin komission päätöksellä 97/579/EY[4] perustetulla elintarvikealan tiedekomitealla. Euroopan parlamentin ja neuvoston asetuksen (EY) N:o 178/2002[5] antamisen jälkeen elintarvikealan tiedekomitealle osoitetut tieteelliset tehtävät ovat siirtyneet Euroopan elintarviketurvallisuusviranomaisen (EFSA) tiedekomitean ja tiedelautakuntien tehtäviksi. Elintarvikealan tiedekomitean perustamista koskeva komission päätös 97/579/EY kumottiin myöhemmin komission päätöksellä 2004/210/EY[6]. Asetuksen (EY) N:o 178/2002 nojalla EFSA:sta on myös tullut toimivaltainen elin edistämään tieteellistä yhteistyötä jäsenvaltioiden ja sellaisten kansallisten elinten kanssa, jotka toimivat elintarviketurvallisuusviranomaisen tehtäväkenttään kuuluvilla aloilla. Sen vuoksi neuvoston direktiivi 93/5/ETY on vanhentunut, ja se olisi kumottava. Kyseisen neuvoston direktiivin luonne ei edellytä sellaisia selittäviä asiakirjoja, joista määrätään 28 päivänä syyskuuta 2011 annetussa jäsenvaltioiden ja komission yhteisessä poliittisessa lausumassa[7]. Komissiota pyydetään hyväksymään tämä ehdotus ja toimittamaan se viipymättä Euroopan parlamentille, neuvostolle, Euroopan talous- ja sosiaalikomitealle sekä kansallisille parlamenteille. 2. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2014/0132 (COD) Ehdotus EUROOPAN PARLAMENTIN JA NEUVOSTON DIREKTIIVI jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY kumoamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 114 artiklan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon[8], noudattavat tavallista lainsäätämisjärjestystä, sekä katsovat seuraavaa: (1) Komissio on sääntelyn toimivuutta ja tuloksellisuutta koskevan ohjelman (REFIT) puitteissa sitoutunut varmistamaan yksinkertaisen, selkeän, vakaan ja ennakoitavan sääntelykehyksen yritysten, työntekijöiden ja kansalaisten toiminnalle. (2) Neuvoston direktiivin 93/5/ETY[9] tavoitteena oli varmistaa elintarvikealan tiedekomitean sujuva toiminta edistämällä jäsenvaltioista saatavaa tieteellistä tukea kyseiselle komitealle ja järjestämällä yhteistyö asianomaisten kansallisten elinten kanssa tieteellisissä kysymyksissä, jotka koskevat elintarvikkeiden turvallisuutta. (3) Euroopan parlamentin ja neuvoston asetuksen (EY) N:o 178/2002[10] antamisen johdosta direktiivissä 93/5/ETY tarkoitetut elintarvikealan tiedekomitean tehtävät on siirretty Euroopan elintarviketurvallisuusviranomaiselle, jäljempänä ’EFSA’, ja niistä säädetään nykyisin asetuksella (EY) N:o 178/2002. (4) Elintarvikealan tiedekomitean perustamista koskeva komission päätös 97/579/EY[11] kumottiin myöhemmin komission päätöksellä 2004/210/EY[12]. (5) Asetuksen (EY) N:o 178/2002 nojalla EFSA:sta on myös tullut toimivaltainen elin edistämään tieteellistä yhteistyötä jäsenvaltioiden ja sellaisten kansallisten elinten kanssa, jotka toimivat EFSA:n tehtäväkenttään kuuluvilla aloilla. Erityisesti asetuksen (EY) N:o 178/2002 22 artiklassa säädetään, että elintarviketurvallisuusviranomainen toimii tiiviissä yhteistyössä jäsenvaltioiden toimivaltaisten elinten kanssa ja että jäsenvaltioiden on tehtävä yhteistyötä elintarviketurvallisuusviranomaisen kanssa sen toiminta-ajatuksen toteutumisen varmistamiseksi. (6) Sen vuoksi neuvoston direktiivi 93/5/ETY on vanhentunut, ja se olisi kumottava, OVAT HYVÄKSYNEET TÄMÄN DIREKTIIVIN: 1 artikla Kumotaan neuvoston direktiivi 93/5/ETY. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [12. kuukauden viimeisenä päivänä tämän direktiivin julkaisemisesta Euroopan unionin virallisessa lehdessä]. Niiden on viipymättä toimitettava komissiolle kirjallisina nämä säännökset; näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] KOM(2012) 746 lopullinen. [2] Komission päätös 74/234/ETY, annettu 16 päivänä huhtikuuta 1974, elintarvikealan tiedekomitean perustamisesta (EYVL L 136, 20.5.1974, s. 1). [3] Komission päätös 95/273/EY, tehty 6 päivänä heinäkuuta 1995, elintarvikealan tiedekomitean perustamisesta (EYVL L 167, 18.7.1995, s. 22). [4] Komission päätös 97/579/EY, tehty 23 päivänä heinäkuuta 1997, tiedekomiteoiden perustamisesta kuluttajien terveyden ja elintarvikkeiden turvallisuuden alalla (EYVL L 237, 28.8.1997, s. 18). [5] Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1). [6] Komission päätös 2004/210/EY, tehty 3 päivänä maaliskuuta 2004, tiedekomiteoiden perustamisesta kuluttajien turvallisuuden, kansanterveyden ja ympäristön aloilla (EUVL L 66, 4.3.2004, s. 45). [7] EUVL C 369, 17.12.2011, s. 14. [8] EUVL C […], […], s. […]. [9] Neuvoston direktiivi 93/5/ETY, annettu 25 päivänä helmikuuta 1993, jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa (EYVL L 52, 4.3.1993, s. 18). [10] Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1). [11] Komission päätös 97/579/EY, tehty 23 päivänä heinäkuuta 1997, tiedekomiteoiden perustamisesta kuluttajien terveyden ja elintarvikkeiden turvallisuuden alalla (EYVL L 237, 28.8.1997, s. 18). [12] Komission päätös 2004/210/EY, tehty 3 päivänä maaliskuuta 2004, tiedekomiteoiden perustamisesta kuluttajien turvallisuuden, kansanterveyden ja ympäristön aloilla (EUVL L 66, 4.3.2004, s. 45).